**OSNOVNA ŠKOLA „ĐURO ESTER“**

**Trg slobode 5**

**48000 KOPRIVNICA**

Glasnik Grada Koprivnice broj , \_/2019

**OBRAZLOŽENJE FINANCIJSKOG PLANA ZA 2019. GODINU I PROJEKCIJA NA 2020. I 2021. GODINU (vezano uz članak 30. Zakona o proračunu Narodne novine broj 96/2003.)**

1. **SAŽETAK DJELOKRUGA RADA USTANOVE**

Osnovna škola Đuro Ester“ MBS:010059727 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj i poslijepodnevnoj smjeni, u petodnevnom radnom tjednu, sa slobodnim subotama. Međuturnus i večernji sati koriste se za održavanje sjednica stručnih, razrednih i učiteljskih vijeća. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti, obrazovanja i sporta i operativnom Godišnjem izvedbenom odgojno obrazovanom planu i programu rada.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

**Aktivnost: A300203 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši

se financiranje rashoda za zaposlenika i materijalne rashode za 744 učenika raspoređenih u 32 razrednih odjela. Planirana sredstva u iznosu 1.831.227,00 kn koristit će se za osiguravanje osnovnih uvjeta za odvijanje djelatnosti a koje uključuje:

* Financiranje službenih putovanja odgojno obrazovne djelatnike i uprave, a radi se o državnim skupovima u trajanju od dva do tri dana, jednodnevnim seminarima, pratnji djece za Školu u prirodi i maturalne izlete, te kotizacije.
* Uredski materijal, sredstva za čišćenje i higijenske potrebe, stručna literatura
* Financiranje režijskih troškova, redovnih dimnjačarskih usluga i deratizacije
* Usluge tekućeg i investicijskog održavanja koje se odnose na redovne servise (servis dizala, ispitivanje panik rasvjete, servis plinovodne centrale, periodični pregled vatrogasnih aparata, redovna ispitivanja instalacija i postrojenja, servisi informatičke opreme te raznorazni popravci na postrojenjima i opremi, brušenje parketa, a dio sredstava predviđen je za nabavu materijala za investicijsko održavanje koji se koristi za popravke sitnih kvarova koje vrši samo tehničko osoblje škole.
* Temeljem Pravilnika o zaštiti na radu škola je dužna za 4 kuharice, 5 spremačica i domara osigurati službenu, radnu i zaštitnu odjeću i obuću.
* Usluge Zavoda za javno zdravstvo za provjeru mikrobiološke ispravnosti namirnica za školsku kuhinju, za obavezne preglede kuharica, higijenski minimum za kuharice i sistematski pregledi zaposlenika.
* Nabava sitnog inventara
* Nabava namještaja za školsku knjižnicu, namještaja za učionicu informatike i za učionicu hrvatskog jezika, opremu za domaćinstvo (stol, sudoper i kuhinjski elementi), namještaj za kutak za učenike predmetne nastave, namještaj za dvije učionice u područnoj školi Vinica, kamera za filmsku grupu, police za dječji kutak u područnoj školi Vinica, tri stolna računalo, 11 laptopa za učitelje (4 RN, 2 PN), projektna dokumentacija za blagovaonicu u područnoj školi Vinica.
* Ostali redovni rashodi

Projekcije na 2020 i 2021. godinu iznose 1.831.227,00 kn.

* **Program : 3003 DODATNI PROGRAMI ODGOJA I OBRAZOVANJA**

Dodatni program odgoja i obrazovanja uključuje dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata te poticanje obrazovnih djelatnika na napredovanje.

Program se provodi kroz slijedeće aktivnosti:

**Aktivnost: A300303 Škola plivanja**

Trećim razredima naše škole plaća se obuka plivanja na bazenima Cerine u Koprivnici. Sudjeluje 90-ak djece, a planiranih 35.000,00 kn iz nadležnog proračuna pokriva usluge bazena, kineziologa te prijevoz učenika.

Projekcije na 2020. i 2021. godinu su također 35.000,00 kn.

**Aktivnost: A300307 Slobodne aktivnosti i školska natjecanja**

Riječ je o 18 slobodnih aktivnosti koje vode učitelji naše škole. Planirana sredstva (79.610,00 kn) pokrivaju trošak tog prekovremenog rada, potrošni materijal potreban za obavljanje slobodnih aktivnosti, osiguranje učenika školske prometne jedinice, međuopćinska i županijska natjecanja. Županijska natjecanja financiraju se sredstvima koja na temelju podnesenih zahtjeva refundira Koprivničko-križevačka županija dok ostale stavke unutar aktivnosti financira nadležni proračun.

Iste su i projekcije na 2020. i 2021. godinu.

**Aktivnost: A300339 ODJEK III 2018./2019.**

Od rujna 2017. godine započeo je četverogodišnji projekt Odjek III temeljem kojeg škola zapošljava pet pomoćnika u nastavi za pomoć djeci s teškoćama u razvoju. Predviđena sredstva u iznosu 159.900,00 kn namijenjena su financiranju plaća pomoćnika za 6 mjeseci (drugo polugodište 2018./2019. školske godine), stručno usavršavanje, zdravstveni pregledi pomoćnika i reprezentacija i usluge promidžbe i informiranja za potrebe provođenja projekta. Aktivnost se financira iz tri izvora: 15% Grad Koprivnica, 72% EU sredstva i 13% nacionalno sufinanciranje.

Projekcija nema jer se za svaku školsku godinu otvara nova aktivnost u proračunu.

**Aktivnost: A300340 ODJEK III 2019./2020.**

Planirana sredstva iznose 118.200,00 kn za 2019. godinu i odnose se na rashode za prvo polugodište školske godine 2019./2020. Izvori financiranja jednaki su kao i u prethodnoj aktivnosti.

Projekcija na 2020. godinu iznosi 159.900,00 kn a odnosi se na drugo polugodište navedene školske godine.

**Aktivnost: A300341 ODJEK III 2020./2021.**

U sklopu aktivnosti nema plana za 2019. godinu već samo projekcija na 2020. (118.200,00 kn) i 2021. (159.900,00 kn), a odnose se na rashode iz navedenog projekta za školsku godinu 2020./2021. Izvori financiranja jednaki su kao i u prethodnoj aktivnosti

**Aktivnost: A300317 Redovna djelatnost osnovnih škola**

Za navedenu aktivnost u 2019. godini planirano je 236.272,00 kn, a projekcije na 2020. i 2021. godinu iznose 36.272,00. Planirana sredstva pokrivaju dio rashoda za energiju i dodatno zdravstveno osiguranje zaposlenika te uređenje blagovaonice u područnoj školi Vinica.. Izvor financiranja je nadležni proračun.

**Aktivnost: A300324 Unapređenje standarda u školama izvor VLASTITI PRIHOD i Ministarstvo**

Planirana sredstva u iznosu 179.830,00 kn su sredstva iz različitih izvora financiranja.

* Iz izvora tekuće pomoći proračunskim korisnicima financiraju se rashodi voditelja županijskih stručnih vijeća, isplata mentorstva i troškovi prijevoza roditeljima djeteta s invaliditetom te sredstva za proslavu Dana škole.
* Sredstva HZZ-a planirana su za tri osobe na stručnom osposobljavanju bez zasnivanja radnog odnosa.
* Iz izvora sufinanciranje roditelja nabavljaju se majice s logom škole za učenike, testovi i osiguranje učenika
* Vlastita sredstva su sredstva od prodaje proizvoda Školske zadruge Đurđica, i sredstva od prodaje starog papira
* Svake godine škola dobiva donaciju od Euroherc osiguranja, a sredstva su namijenjena isplati bonusa učiteljima koji su s učenicima sudjelovali na državnom natjecanju, ali i za ostale potrebe prema odluci ravnateljice.
* Osim tekuće donacije škola zbog suradnje s raznim institucijama i poduzećima ostvaruje i donacije opreme.
* Planirana je i pomoć iz nenadležnog proračuna za nabavu knjiga za školsku knjižnicu

Projekcije na 2020. godinu iznose 153.830,00 kn, a za 2021. godinu 150.630,00 kn.

**Aktivnost: A300332 EU Projekti**

U sklopu aktivnosti za 2019. godinu planirano je 41.500,00 kn. Učitelji i stručna služba redovito sudjeluju u raznim projektima te se iz tog razloga planira 22.000,00 kn. Ostatak se odnosi na višak sredstava iz projekta Erasmus+ iz kojeg se planira nabava pametne ploče za učionicu engleskog jezika.

Projekcije na 2020. i 2021. godinu iznose 22.000,00 kn.

* **Program : 30015 Socijalni program**

Program podrazumijeva podmirenje troškova prehrane učenika a provodi se kroz slijedeću aktivnost:

**Aktivnost: A301507 Pomoć za podmirenje troškova prehrane učenika osnovnih škola**

Za navedenu aktivnost planirana su sredstva u iznosu 770.000,00 kn od čega 75.000,00 kn financira grad Koprivnica, 650.000,00 kn su sredstva roditelja, a 45.000,00 kn su sredstva ministarstva namijenjena Školskoj shemi u koju se škola uključuje kako bi djeca dobivala besplatne obroke voća, povrća i mlijeka. Iste su i projekcije na 2019. i 2020. godinu

* **Program: 9000 COP**

**Aktivnost: 900003 COP**

U sklopu aktivnosti za 2019. godinu planirana su sredstva u iznosu 8.052.000,00 kn a koriste se za financiranje plaća i pripadajućih doprinosa za 69 zaposlenika, ostalih rashoda (jubilarne nagrade, otpremnine, darovi za djecu do navršenih 15 godina, regres, božićnica, pomoći za rođenje djece…), naknada za povećanu odgojno-obrazovnu odgovornost te naknada zbog nezapošljavanja osoba s invaliditetom.

Projekcija na 2020. godinu iznosi 8.028.520,00 kn, a na 2021. godinu 8.035.042,00 kn.

**Zakonske i druge podloge na kojima na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18.),
* Zakon o ustanovama (NN 76/93., 29/97., 47/99. i 35/08.),
* Zakon o proračunu (NN broj 87/08, 136/12, 15/15),
* registrirani djelokrug rada ustanove.
* Upute za izradu Prijedloga financijskog plana za razdoblje 2019.-2021. Grada Koprivnice od 12. listopada 2018. KLASA:400-06/18-01/0014, URBROJ:2137/01-06/5-18-9.
* Godišnji izvedbeni odgojno, obrazovni plan i program rada za školsku godinu 2018./2019.
* Školski kurikulum OŠ „Đuro Ester“, nastavne i izvannastavne aktivnosti za školsku godinu 2018./2019.

**Usklađeni ciljevi, strategija i programi s dokumentima dugoročnog razvoja**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Đuro Ester“ donosi godišnji operativni plan i školski kurikulum, prema planu koje je donijelo Ministarstvo znanosti, obrazovanja i sporta. Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

Vertikala usklađivanja ciljeva i programa Ministarstva, Grada Koprivnice s programom škole još nije provedena.

**Ciljevi provedbe programa u trogodišnjem razdoblju i pokazatelji uspješnosti kojima će se mjeriti ostvarenje tih ciljeva**

Kao i u dosadašnjem radu prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, učeničku zadrugu „Đurđica“, a ponuđeno im 18 slobodnih aktivnosti u koje se mogu uključiti i to:

|  |  |  |  |  |
| --- | --- | --- | --- | --- |
| **RED.**  **BROJ** | **NAZIV AKTIVNOSTI** | **BR.**  **UČ.** | **BR.**  **SATI GOD.** | **UČITELJ** |
| 1. | Crveni križ | 12 | 54 | Miroslav Kanisek |
| 2. | Mladi dizajneri | 18 | 27 | Darko Markić |
| 3. | Građanski odgoj |  | 27 | Maja Sinjeri |
| 4. | Mali turistički vodiči | 6 | 27 | Jasminka Fanuko-Polančec |
| 5. | Filmska družina „OKO“ | 6 | 27 | Martina TrešćecGodek |
| 6. | Vokalna skupina | 10 | 27 | Mihael Kivač |
| 7. | Školska prometna jedinica | 20 | 27 | Tijana Martić |
| 8. | Školski list | 8 | 27 | Nikolina Sabolić |
| 9. | Radio „Đuro“ | 8 | 27 | Sanja Antolić |
| 10. | Francuska grupa | 35 | 27 | Tomislava Kraljić |
| 11. | Mladi planinari | 62 | 27 | Miroslav Kanisek |
| 12. | Scensko-recitatorska grupa | 7 | 27 | Sanja Kapusta |
| 13. | Novinarska grupa | 8 | 27 | Nikolina Sabolić |
| 14. | Plesna skupina | 10 | 27 | Maja Jerčinović |
| 15. | Povijest uživo | 20 | 27 | Mirna Kovačić |
| 16. | Mala škola programiranja | 15 | 27 | Đurđica Lucek |
| 17. | Mali ekolozi | 8 | 27 | Biserka Knez |
| 18. | Domaćinstvo | 25 | 27 | Maja Jerčinović |
| **Ukupno** |  |  | **493** |  |

Uz slobodne aktivnosti koje financira Grad Koprivnica, učenici se mogu uključiti i u 45 aktivnosti koje financira MZO.

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin.

Škola ima četiri voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju božićne priredbe i božićnog ručka te Dana škole.

Škola ima postavljenu svoju viziju, misiju, cilj i strategiju. Sva djelovanja škole biti će usmjerena ka tome.

Vizija škole je odgoj i obrazovanje sretnog i uspješnog učenika koji se razvija uz poticaj nastavnika i podršku roditelja, a moto škole je: *„Škola i roditelji zajedno u formiranju učenika koji ne mora biti odličan đak, ali može postati odličan čovjek“.*

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

*Poticat će se*stjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

*Vrlo je važno*osvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

**POKAZATELJI USPJEŠNOSTI PROGRAMA KOJI SE FINANCIRAJU:**

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna  vrijednost | Izvor podataka | Ciljana vrijednost 2016. | Ciljana vrijednost 2017. | Ciljana vrijednost  2018. |
| Obilježja i uvjeti programa nastave | Redovita nastava  Izborna nastava:  Vjeronauk  Francuski jezik  Njemački jezik  informatika | Broj učenika a koji polaze nastavu | 744  694  35  183  280 | škola | 750  695  35  190  280 | 755  697  36  198  285 | 760  700  35  200  290 |
| Povećanje broja školskih projekata/priredbi/manifestacija   * Međuopćinski * Županijski * Državni | Učenike se potiče na izražavanje kreativnosti, talenata i sposobnosti kroz ovakve aktivnosti | Broj projekata | 12  7  3 | škola | 13  7  3 | 14  8  3 | 15  8  3 |
| Povećanje broja učenika koji su uključeni u različite školske projekte/priredbe/  manifestacije   * međuopćinska * županijska * državna | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika koji učestvuju | 115  85  7 | škola | 110  86  8 | 114  88  10 | 117  90  12 |
| Povećanje broja osvojenih mjesta (prva tri) na županijskim/državnim natjecanjima   * županijsko * državno | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada učitelja s nadarenim učenicima | Broj učenika plasiranih na županijska i državna natjecanja | 32  2 | škola | 32  3 | 33  4 | 34  4 |
| Vanjsko vrednovanje - NCVVO | Radi unapređenja kvalitete odgojno-obrazovne djelatnosti  -zdravstveni odgoj | Broj učenika koji su prisustvovali ispitivanju | 90 | škola | 85 | 93 | 87 |
| Izvannastavne aktivnosti  MZO  Grad Koprivnica | Radi zadovoljavanja različitih potreba i interesa učenika | Broj učenika koji su uključeni u izvannastavne aktivnosti | 614  258 | škola | 616  260 | 617  262 | 618  264 |
| Dopunska nastava | Radi učenika kojima je potrebna pomoć u učenju | Broj učenika koji polaze dopunsku nastavu | 375 | škola | 373 | 372 | 370 |
| Dodatna nastava | Radi učenika koji u nastavnom predmetu ostvaruju natprosječne rezultate | Broj učenika koji polaze dodatnu nastavu | 201 | škola | 221 | 225 | 230 |
| Izvanučionička nastava | Radi funkcije realizacije školskog kurikuluma i nastavnog plana i programa | Broj učenika koji su učestvovali u izvan-učioničkoj nastavi | 760 | škola | 744 | 750 | 755 |
| Kulturna i javna djelatnost | Razvijanje kulturnih potreba učenika | Broj učenika koji polaze izvanško-lske aktivnosti | 760 | škola | 744 | 750 | 755 |
| Učenička zadruga Đurđica | Radi učenika koji pokazuju interes za stjecanje radno tehničkog, ekološkog, gospodarskog, društvenog i etno odgoja | Broj članova zadruge | 108 | škola | 110 | 112 | 114 |
| Škola plivanja | Osposobljavanje učenika neplivača | Broj učenika polaznika | 98 | škola | 99 | 97 | 98 |

1. **ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROJEKATA**

* Iz izvora opći prihodi i primici u 2019. godini planirano je ostvariti 2.402.023,00 kn, 2.202.023,00 kn u 2020. i 2.184.293,00 kn u 2021. godini. Od toga su:
* 1.713.327,00 sredstva decentralizacije kojima se financiraju materijalni troškovi matične i područne škole, (jednake su i projekcije na 2020. i 2021. godinu)
* 232.900,00 su sredstva decentralizacije za nabavu nefinancijske imovine (jednake su i projekcije na 2020. i 2021.) i
* 255.796,00 su sredstva Grada Koprivnice kojima se financira škola plivanja, slobodne aktivnosti sufinanciranje školske kuhinje, dio rashoda za energiju i zdravstvene usluge te 15% rashoda u sklopu projekta Odjek III (255.796,00 za 2020. i 238.066,00 za 2021. godinu)
* 200.000,00 kn su sredstva Grada Koprivnice za uređenje blagovaonice u područnoj školi Vinica.
* Iz izvora vlastiti prihodi u 2019. godini planirano je ostvariti 4.000,00, a jednako i u 2020. i 2021. To je prihod koji ostvaruje učenička zadruga Đurđica za financiranje rashoda iste (1.500,00 kn), i prihod od prodaje starog papira (2.500,00 kn)
* Iz izvora prihodi za posebne namjene u 2019. planira se ostvariti ostvariti 699.000,00 kn, jednako i u 2020. i 2021. Radi se o sredstvima roditelja za školsku kuhinju, nabavu testova, majica s logom škole i osiguranja učenika.
* Prihodima od HZZ-a financirat će se doprinosi za tri osobe na stručnom osposobljavanju za rad. Planiran je prihod u iznosu 15.000,00 kn u 2019. godini i 16.000,00 kn u 2020. i 17.000,00 u 2021. godini.
* Iz izvora naknada štete s osnova osiguranja ostvarit će se u 2019. 2.000,00, a jednako ostvarenje očekuje se i u 2020. i 2021.
* Tekuće donacije planirane su u iznosu 4.000,00 kn u 2019. Projekcije na 2020. i 2021. godine također iznose 4.000,00 kn. Plan se odnosi na donaciju Euroherc osiguranja koju škola ostvaruje svake godine.
* Kapitalne donacije planirane su u iznosu 15.000,00 u 2019. godini. U 2020. i 2021. godini planira se isto 15.000,00 kn jer škola u suradnji s različitim institucijama i poduzećima često prima donacije opreme.
* Tekuće pomoći iz državnog proračuna temeljem prijenosa EU sredstava planirane su u iznosu 22.000,00 kn u 2019. godini, a plan se odnosi na sredstva iz mogućih projekta u kojima bi škola mogla sudjelovati. Projekcije na 2020. i 2021. godinu su također 22.000,00 kn
* Prihodi iz nenadležnog proračuna planirani su u iznosu 8.096.830,00 kn u 2019. godini, 8.063.350,00 kn u 2020. godini i 8.069.872,00 u 2021. godini. Prihodi su predviđeni za financiranje rashoda za zaposlene pod uvjetom da se broj zaposlenih neće mijenjati. Osim rashoda za plaće ovim prihodima financiraju se i županijska natjecanja, županijska stručna vijeća, sredstva za Dan škole i prijevozni troškovi roditelja djeteta s invaliditetom.
* Kapitalne pomoći iz državnog proračuna planirane su u iznosu 6.000,00 kn za 2019. godinu. Projekcije na 2020. i 2021. su također 6.000,00 kn, a sredstva se odnose na pomoć iz Ministarstva za nabavu knjiga za školsku knjižnicu.
* Tekući prijenosi između proračunskih korisnika istog proračuna planirani su u iznosu 88.448,00 kn za 2019. godinu. Projekcija na 2020. godinu iznosi 88.448,00 kn, a na 2021. godinu iznosi 73.082,00 kn. Sredstva su planirana za financiranje 13% rashoda iz projekta Odjek III te za financiranje Školske sheme voća i mlijeka.
* Tekući prijenosi između proračunskih korisnika istog proračuna temeljem prijenosa EU sredstava za 2019. godinu planirani su u iznosu 237.712,00 kn. Projekcija na 2020. godinu iznosi 237.712,00 kn, a na 2021. godinu 152.608,00 kn. Sredstva su planirana za financiranje 72% rashoda iz projekta Odjek III.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Školsku godinu 2017./2018. uspješno je završilo 760 učenika od ukupno 760.

Organizirano je županijsko natjecanje iz geografije i građanskog odgoja, plivanja i stolnog tenisa za što je utrošeno 12.258,71 kn koje je osigurala Koprivničko-križevačka županija.

Na županijskim natjecanjima sudjelovalo je 85 naših učenika od kojih je 10 osvojilo prvo mjesto, 10 ih je osvojilo drugo mjesto, a 12 treće, dok je 7 učenika sudjelovalo na državnim natjecanjima, a osvojeno je 1 prvo i 1 treće mjesto.

Zaposlenici su se stručno usavršavali na seminarima. Učitelji razredne i predmetne nastave redovito su se stručno usavršavali putem predmetnih Županijskih stručnih vijeća, kao i stručni suradnici. Po jedan nastavnik iz vijeća prisustvovao je državnim skupovima te je svoja iskustva prenosio ostalim nastavnicima.

Škola je bila domaćin Županijskih stručnih skupova i to:

* Županijskog vijeća učitelja tehničke kulture
* Županijskog vijeća učitelja geografije
* Županijskog vijeća učitelja kemije i biologije.

Tijekom školske godine 2017./2018. u Osnovnoj školi „Đuro Ester“ realiziran je plan izvanučioničke nastave čiji su nositelji i sudionici bili učitelji i učenici naše škole te vanjski suradnici. Slijedi tabelarni prikaz ostvarene izvanučioničke nastave.

|  |  |  |
| --- | --- | --- |
| **RAZRED** | **TEMA** | **NOSITELJI AKTIVNOSTI** |
| 1. – 8. r. | Posjet kinu/kazalištu | razrednici, knjižničarka Nikolina Sabolić, POU Koprivnica, Kino Velebit, Kazalište Komedija, Kazalište Oberon |
| 1.a, 1.b, 1.c i 1.r PŠ Vinica | Izvanučionička nastava – godišnja doba | Učiteljice Dragana Kolenko, Dijana Veh, Lidija Bogadi i Kristinka Fabić |
| 1.a, 1.b, 1.c i 1.r PŠ Vinica | Izvanučionička nastava – od kuće do škole | Učiteljice Dragana Kolenko, Dijana Veh, Lidija Bogadi i Kristinka Fabić |
| 1.a, 1.b, 1.c i 1.r PŠ Vinica | Terenska nastava – seosko gospodarstvo | Učiteljice Dragana Kolenko, Dijana Veh, Lidija Bogadi i Kristinka Fabić |
| 2.a, 2.b,2.c i 2.r. PŠ Vinica | Terenska nastava: Podravina, Varaždin, posjet gradskim ustanovama | Učiteljice Sanja Ciber, Jelena Mikulan, Slađana Ninković i Ljiljana Škrobot |
| 3.razredi | Snalaženje u prostoru i plan grada | Učiteljice Maja Sinjeri, Jasna Tkalčec, Biserka Knez i Lana Sabolović |
| 3. razredi | Izvanučionička nastava – Vode u županiji | Učiteljice Maja Sinjeri, Jasna Tkalčec, Biserka Knez i Lana Sabolović |
| 3. razredi | Terenska nastava Križevci - Kalnik | Učiteljice Maja Sinjeri, Jasna Tkalčec, Biserka Knez i Lana Sabolović |
| 3.a, 3.b, 3.c i 3.r. PŠ Vinica | Škola plivanja | Učiteljice Maja Sinjeri, Jasna Tkalčec, Biserka Knez i Lana Sabolović |
| 3. razredi | Terenska nastava Karlovac - Zagreb | Učiteljice Maja Sinjeri, Jasna Tkalčec, Biserka Knez i Lana Sabolović |
| 3. razredi | Izvanučionička nastava - Županija | Učiteljice Maja Sinjeri, Jasna Tkalčec, Biserka Knez i Lana Sabolović |
| 3. i 4. PŠ, 5. i 6.r. MŠ | Susret s književnikom | Učiteljice RN, učiteljice hrvatskoga jezika, knjižničarka Nikolina Sabolić |
| 4.a, 4.b, 4.c i 4.r. PŠ Vinica | Terenska nastava - Zagreb | Učiteljice Dubravka Bijelić, Nada Čolak, Nina Galinec i Željka Đurkan |
| 4.a | Posjet školi Olge Meglič Ptuj | Učiteljica Dubravka Bijelić, učitelj Mihael Kivač i knjižničarka Nikolina Sabolić |
| 4.a razred | Škola u prirodi – Primorski kraj | Učiteljica Dubravka Bijelić |
| 4.a, 4.b, 4.c i 4.r. PŠ Vinica | Izvanučionička nastava: Šuma  Izvanučionička nastava: Travnjak | Učiteljice Dubravka Bijelić, Nina Galinec, Nada Čolak i Željka Đurkan |
| 4.r. PŠ Vinica | Školska ekskurzija | Učiteljica Željka Đurkan i vjeroučitelj Tomislav Katalenić |
| 4.b i 4.c razred | Ekskurzija: Primorski kraj Istre | Učiteljica Nada Čolak i učitelj Mihael Kivač |
| 5.a i 5.b razredi | Terenska nastava Hrvatskim Zagorjem | Učiteljica Jasminka Fanuko-Polančec i učitelj Miroslav Kanisek |
| 5., 6. i 7. razredi | Izvanučionička nastava u Muzeju | Učiteljica Jasminka Fanuko-Polančec |
| 5., 6., 7. i 8. razredi | Terenska nastava „Niz rijeke Dravu i Muru“ | Učiteljice Ana-Marija Gončar, Jasminka Fanuko-Polančec, Mirna Kovačić, Tijana Martić, Dubravka Vajdić Kolarić i učitelj Miroslav Kanisek |
| 5.-8. razredi | Mladi planinari – izlet na Papuk, Kalnik, Ravnu goru i Istru | Učitelj Miroslav Kasnisek |
| 5. – 8. razredi | Terenska nastava – „Đurđevačka Podravina“ | Učiteljice Dubravka Vajdić Kolarić, Jasminka Fanuko–Polančec, Mirna Kovačić, Ana-Marija Gončar i učitelj Miroslav Kanisek |
| 5. – 8. razredi | Terenska nastava učenika članova geografskih i matematičke grupe: Gostovanje učenika na „Danima otvorenih vrata PMF-a“ | Učiteljice Mirna Kovačić, Dubravka Vajdić Kolarić i učitelj Ivan Piskač |
| 6. razredi | Posjet lokalnoj radiopostaji | Učiteljica Sanja Antolić |
| 6. razredi | Izvanučionička nastava 6. razreda – Sj. Velebit i Lika | Učiteljice Mirna Kovačić, Vesna Hižman Perošić, Ana-Marija Gončar i učitelj Darko Markić |
| 7. i 8. razredi | Terenska nastava Crni jarki, Đurđevački peski i Đurđevac | Učitelj Miroslav Kanisek i učiteljica Ana-Marija Gončar |
| 7. razredi | Terenska nastava na pročistaču u Herešinu | Učitelj Miroslav Kanisek |
| 7. i 8. razredi | Izvanučionička nastava Klagenfurt | Učiteljica Sonja Schuster |
| 7.a razred | Izvanučionična nastava „Tehnika, tehnologija, tehnološki i radni proces“ | Učiteljica Tijana Martić |
| 7.a i 7.b razred | Ekskurzija u Biograd na Moru | Razrednici: Sanja Kapusta i Ivan Piskač |
| 7.c i 7.d razred | Ekskurzija u Zadar | Razrednici: Maja Jerčinović, Ana Mihac Kovačic |
| 8. razredi | Dvodnevna izvanučionička nastava - Vukovar | Učiteljice Martina Andrašić, Sanja Antolić, Snježana Mihočka, Mirna Kovačić i učitelji Igor Fulir i Darko Markić |
| 8. razredi | Dan sjećanja na Holokaust – Memorijalno područje Danica | Učiteljice Mirna Kovačić i Jasminka Fanuko-Polančec |
| 8. razredi | Terenska nastava – Spomen područje Jasenovac | Učiteljice Mirna Kovačić i Jasminka Fanuko-Polančec |

Tijekom školske godine 2017./2018. u Osnovnoj školi „Đuro Ester“ ostvarene su izvannastavne aktivnosti čiji su nositelji i sudionici bili učitelji i učenici naše škole te vanjski suradnici. Slijedi tabelarni prikaz realiziranih izvannastavnih aktivnosti.

1. **Ministarstvo znanosti i obrazovanja**

|  |  |  |  |  |  |
| --- | --- | --- | --- | --- | --- |
|  | **RED.**  **BROJ** | **NAZIV AKTIVNOSTI** | **BR.**  **UČEN.** | **BR**  **SATI**  **GOD.** | **UČITELJ** |
| **RAZREDNA NASTAVA**  **RAZREDNA**  **NASTAVA** |  | Lutkarsko dramska grupa | 7 | 35 | Dubravka Bijelić |
|  | Scensko-recitatorka grupa | 10 | 35 | Nadica Čolak |
|  | Likovna grupa | 6 | 35 | Nina Galinec |
|  | Folklorna grupa | 8 | 35 | Sanja Ciber |
|  | Folklorna grupa | 8 | 35 | Jelena Mikulan |
|  | Scensko-recitatorska grupa | 8 | 35 | Ljiljana Škrobot |
|  | Dramsko-medijska grupa | 16 | 35 | Lana Sabolović |
|  | Robotika | 15 | 35 | KristinkaFabić |
|  | Domaćinstvo | 17 | 35 | Lidija Bogadi |
|  | Scensko-literarna grupa | 11 | 35 | Maja Sinjeri |
|  | Ritmička grupa | 9 | 35 | Jasna Tkalčec |
|  | Kreativna radionica | 5 | 35 | Biserka Knez |
|  | Likovna grupa | 19 | 35 | Dragana Kolenko |
|  | Njemačka igraonica | 12 | 35 | Dijana Veh |
|  |  | Dramska grupa | 10 | 35 | Martina Andrašić |
|  |  | Zavičajni govor | 7 | 35 | Ana Mihac Kovačic |
| **PREDMETNA NASTAVA** |  | Likovna grupa | 21 | 70 | Darko Markić |
|  | Zbor | 30 | 70 | Mihael Kivač |
|  | Njemačka grupa | 10 | 35 | Sonja Schuster |
|  | Prirodoslovna grupa | 10 | 35 | Ana-Marija Bobovčan |
|  | Mali znanstvenici | 10 | 35 | Miroslav Kanisek |
|  | Eko grupa | 12 | 35 | Miroslav Kanisek |
|  | Prometna grupa | 20 | 35 | Tijana Martić |
|  | Klub mladih tehničara | 20 | 70 | Tijana Martić |
|  | Foto grupa | 7 | 70 | Anja Ćosić |
|  | Astronomija | 10 | 35 | Anja Ćosić |
|  | Učenička zadruga Đurđica | 21 | 70 | Anja Ćosić |
|  | Mladi geografi | 25 | 35 | Dubravka Vajdić Kolarić |
|  | Mladi povjesničari | 15 | 70 | Jasminka Fanuko Polančec |
|  | Volim geografiju | 13 | 35 | Mirna Kovačić |
|  | Povijest za budućnost | 19 | 35 | Mirna Kovačić |
|  | Badminton | 8 | 70 | Vesna Hižman-Perošić |
|  | Odbojka | 15 | 70 | Vesna Hižman-Perošić |
|  | Rad s biljkama | 12 | 70 | Vesna Hižman-Perošić |
|  | Stolni tenis | 8 | 70 | Matija Rušak |
|  | Sportska grupa | 20 | 70 | Matija Rušak |
|  | Robotika i programiranje | 10 | 70 | Snježana Mihočka |
|  | Multimedijska | 10 | 70 | Snježana Mihočka |
|  | Informatička grupa | 44 | 105 | Đurđica Lucek |
|  | Programiranje mikrobitovima | 9 | 35 | Đurđica Lucek |
|  | Vjeronaučna grupa | 9 | 35 | Tomislav Katalenić |
|  | Biblijska grupa | 10 | 35 | Tomislav Katalenić |
|  | Biblijsko-dramska grupa | 12 | 70 | Seka s.DonataGravić |
|  |  | Nogomet | 15 | 70 | Saša Špoljarić |
|  |  | Vizualni identitet | 21 | 70 | Darko Markić |
| **Ukupno** |  |  | **614** | **2205** |  |

1. **Grad Koprivnica**

|  |  |  |  |  |
| --- | --- | --- | --- | --- |
| **RED.**  **BROJ** | **NAZIV AKTIVNOSTI** | **BR.**  **UČ.** | **BR.**  **SATI GOD.** | **UČITELJ** |
| 1. | Crveni križ | 40 | 70 | Miroslav Kanisek |
| 2. | Mladi dizajneri | 14 | 35 | Darko Markić |
| 3. | Projekt građanin |  | 35 | Maja Sinjeri |
| 4. | Mali turistički vodiči | 10 | 35 | Jasminka Fanuko-Polančec |
| 5. | Filmska družina „OKO“ | 7 | 35 | Martina Andrašić |
| 6. | Vokalna skupina | 10 | 35 | Mihael Kivač |
| 7. | Školska prometna jedinica | 20 | 35 | Tijana Martić |
| 8. | Školski list | 10 | 35 | Đurđica Lucek |
| 9. | Radio „Đuro“ | 7 | 35 | Sanja Antolić |
| 10. | Francuska grupa | 35 | 35 | Tomislava Kraljić |
| 11. | Mladi planinari | 40 | 35 | Miroslav Kanisek |
| 12. | Scensko-recitatorska grupa | 8 | 35 | Sanja Kapusta |
| 13. | Novinarska grupa | 6 | 35 | Nikolina Sabolić |
| 14. | Šah | 10 | 35 | Igor Fulir |
| 15. | Programiranje M-botova | 10 | 35 | Tijana Martić |
| 16. | Mala škola programiranja | 10 | 35 | Đurđica Lucek |
| 17. | Mali ekolozi | 6 | 35 | Biserka Knez |
| 18. | Domaćinstvo | 15 | 35 | Maja Jerčinović |
| **Ukupo** |  | **258** | **665** |  |

Tijekom školske godine 2017./2018. u Osnovnoj školi „Đuro Ester“ realizirani su projekti čiji su nositelji i sudionici bili učitelji i učenici naše škole te vanjski suradnici. Slijedi tabelarni prikaz ostvarenih projekata.

|  |  |  |
| --- | --- | --- |
| **RAZRED** | **NAZIV PROJEKTA** | **NOSITELJI AKTIVNOSTI** |
| 1. – 8. r. | Međunarodna Eko škola | Svi učenici i djelatnici škole, koordinatorica projekta Ana-Marija Bobovčan, Učenička zadruga Đurđica, Udruga UZOR Hrvatske |
| 1. – 8. r. | Dan škole „Đuro Ester“ | Svi učenici i djelatnici škole |
| 1. i 5.r. | Etički kodeks | Razrednici, pedagoginja |
| 1. – 8. r. | Školski list „Leteći razred“ | Učenici novinarske grupe, knjižničarka Nikolina Sabolić i suradnici – učenici, učitelji i stručni suradnici škole |
| 1.-8.r. | Tematski dani – Mjesec borbe protiv ovisnosti | Dijana Lukačić, socijalna pedagoginja |
| 1.-8.r. | Projekt: Međunarodna eko škola | Ana Marija Bobovčan, koordinatorica |
| 1.-8.r. | Projekt: „Trebamo vaše čepove“ | Ivan Piskač, učitelj matematike, koordinator u projektu |
| 3.a razred | Projekt – Kamišibaj – pričaj mi priču | Učiteljica Maja Sinjeri |
| 3.razredi | Projekt „Ruksak zabave i znanja“ | Učiteljice trećih razreda i knjižničarka Nikolina Sabolić |
| 1., 3. i 4.razredi | Projekt „Volimo volontiranje“ | Učitelj Miroslav Kanisek |
| 3.r. PŠ Vinica | Projekt: Vježbanje je lijek za tijelo i duh | Učiteljica Lana Sabolović |
| 3. razred | Projekt „Znanje kao dar“ | Učiteljice Sanja Antolić, Jasminka Fanuko-Polančec, Lana Sabolović, Maja Sinjeri, učitelj Ivan Piskač, psihologinja Renata Glavica i knjižničarka Nikolina Sabolić |
| 3. razredi | Program Emica-razvoj emocionalnih vještina putem igrica | Socijalna pedagoginja Dijana Lukačić |
| 3.razred | Projekt Uskrsna e-čestitka | Učiteljica Biserka Knez |
| 3., 4., i 5.razredi | Projekt: Robotika | Učiteljice Snježana Mihočka, Đurđica Lucek, Kristinka Fabić i Tijana Martić |
| 3.-8. razredi | Večer matematike | Voditeljica projekta: Maja Jerčinović i svi učitelji matematike razredne i predmetne nastave uključujući i učiteljice područne škole Vinica |
| 3.-8. razredi | Projekt: Prijatelji životinja | Učiteljica Tomislava Kraljić |
| 3., 5., 6., 7. i 8.razredi | Erasmus+ projekt „Going the extra mile“ | Koordinatorica Mirjana Mihalec, učiteljice Tomislava Kraljić, Mirna Kovačić, Biserka Knez, Andreja Kerovec Letica, Helena Knežević, učitelji Saša Špoljarić i Ivan Piskač |
| 4.a | Projekt „Čitanje ne poznaje granice/Branje ne poznaje meja“ | Učiteljica Dubravka Bijelić, učitelj Mihael Kivač i knjižničarka Nikolina Sabolić |
| 4.a razred | Razredni projekt: Mali humanitarci | Učiteljica Dubravka Bijelić |
| 4.razred PŠ Vinica | Projekt: Sigurno korištenje elektroničkih medija | Socijalna pedagoginja Dijana Lukačić |
| 5. razred | Razredni projekt „Učiti kako učiti“ | Učiteljica Jasminka Fanuko-Polančec i učitelj Miroslav Kanisek |
| 5. i 6. razred | Projekt „Svijet oko nas“ | Pedagoginja Jasna Relja, učiteljice SanjaAntolić, Ana Marija Gončar, Jasminka Fanuko-Polančec, Mirna Kovačić, Dubravka Vajdić Kolarić, učitelj Ivan Piskač, knjižničarka Nikolina Sabolić i psihologinja Renata Glavica |
| 5. i 7. razredi | Razredni projekt – Svjetski dan pisanja pisma | Učiteljica Ana Mihac Kovačic |
| 5.-8. razredi | Tematski dan – Večer jezika | Učiteljice stranih jezika |
| 5.-8. razredi | Projekt: Sigurnost na Internetu | Učiteljice Snježana Mihočka i Đurđica Lucek |
| 5.-8. razredi | Projekt „Razglednice moje Koprivnice-2017.“ | Koordinatorica projekta Jasminka Fanuko-Polančec, s. Donata Gravić, učiteljice Tijana Martić, Sanja Kapusta, Dubravka Vajdić Kolarić, Martina Andrašić, Mirna Kovačić, Ana Mihac Kovačic, Miroslav Kanisek, Anja Ćosić, Snježana Mihočka i i učitelj Mihael Kivač |
| 6.razred | Nepoznata Podravina | Učiteljica Mirna Kovačić |
| 6. razredi | Program „Trening socijalnih vještina“ | Socijalna pedagoginja Dijana Lukačić |
| 6. i 7. r. | Projekt „Čitanjem do zvijezda“ | Knjižničarka Nikolina Sabolić |
| 7. razredi | Projekt: Večeri kemije | Učitelj Miroslav Kanisek |
| 7.a razred | Projekt „Let's Move“ u okviru programa Erasmus + | Učiteljice Tijana Martić, Helena Knežević i Bojan Solomun, koordinator u projektu |
| 7.c i 7.d razred | Razredni projekt: „Đuro volontira“ | Razrednice: Maja Jerčinović i Ana Mihac Kovačic te voditelj Mladih znanstvenika Miroslav Kanisek |
| 7. razred | Projekt „Razmišljam o budućnosti - tko sam?“ | Učiteljice Sanja Kapusta, Maja Jerčinović, Ana Mihac Kovačic, učitelj Ivan Piskač i psihologinja Renata Glavica |
| 8.a | Projekt: Izrada drvenih ukrasa | Učiteljica Sanja Antolić |
| 8.a | Projekt: Mladi poduzetnici | Učiteljice Tijana Martić i Sanja Antolić |
| Učenici škole | Školski list „Leteći razred“ | Knjižničarka Nikolina Sabolić, učiteljica Đurđica Lucek i suradnici – učitelji i stručni suradnici |

U matičnoj školi osiguran je dnevni obrok za sve učenike u školskoj kuhinji i blagovaoni koje se nalaze u podrumskim prostorijama škole. Četiri dana u tjednu učenici dobivaju topli obrok, a jedan dan hladni obrok. Za učenike je u blagovaoni osiguran dovoljan broj sjedećih mjesta. Hrana je raznolika i kvalitetno pripremljena. U kuhinji se hrani oko 623 učenika matične škole i 64 učenika Područne škole Vinica. Prije jela učenici obavezno peru ruke.

I ove školske godine provodio se Projekt *Jedinstveni jelovnik* čiji organizator je Grad Koprivnica. Jelovnik je kreirala Podravka pod vodstvom gospođe Davorke Gajari i Vlatke Grüngold, uz pomoć gospođe Diane Janković.

I ove školske godine učenici razredne nastave uključeni su u Shemu školskog mlijeka koja se provodi ponedjeljkom. Shema školskog voća nastavlja se i dalje za sve učenike Škole sa ciljem da se učenicima osigura besplatan voćni obrok. Shema voća je organizirana na našoj školi četvrtkom.

Škola tijekom cijele godine u suradnji s Gradom Koprivnicom organizira prijevoz za učenike koji stanuju podalje škole. Prijevoz za učenike je besplatan. Školski autobusi svakodnevno sukladno dnevnom rasporedu boravka djece u školi dovoze u školu učenike i odvoze ih natrag kući. U autobusima je osiguran dovoljan broj sjedećih mjesta za sve učenike. Tijekom školske godine 2017./2018. uslugu prijevoza školskim autobusima koristilo je 353 učenika iz naše škole. Po potrebi su bile organizirane izvanredne linije za učenike zbog promjena u uobičajenom rasporedu rada škole.

U školskoj godini 2017./2018. škola je organizirala izlete, školu u prirodi, ekskurzije i terensku nastavu koji su u potpunosti organizirani u skladu s važećim pravilnicima te su također u potpunosti i uspješno provedeni. Višednevne ekskurzije ostvarili su učenici četvrtih i sedmih razreda. Terenska nastava i izleti bili su organizirani za sve razrede. Za učenike trećih razreda u suradnji s Gradom Koprivnicom organizirana je Škola plivanja na gradskim bazenima „Cerine“.

Osnovna škola „Đuro Ester je kvalitetna škola sa vizijom odgoja i obrazovanja sretnog učenika koji se razvija uz poticaj nastavnika i podršku roditelja. Cilj nam je stjecanje trajnog i primjenjivog znanja te osposobljavanje učenika za cjeloživotno učenje i osobni razvoj. Kvaliteta našeg rada temelji se na stalnom usavršavanju, timskom radu i međusobnom poštovanju.

Pripremila: voditeljica računovodstva Mirjana Kolarek

U Koprivnici 25.10. 2018.

Ravnateljica:

mr. SANJA PRELOGOVIĆ

Predsjednik Školskog odbora:

Mihael Kivač, prof.